

ที่ ศธ 04114/ว ๒๐๔๒ สำนักงานเขตพื้นที่การศึกษาประถมศึกษามุกดาหาร

 ตำบลมุกดาหาร อำเภอเมืองมุกดาหาร

 จังหวัดมุกดาหาร 49000

 ๑๒ กันยายน 256๒

เรื่อง ขอเชิญประชุมนำเสนอผลการขับเคลื่อนการประกันคุณภาพระดับห้องเรียน ด้วยนวัตกรรม Co ๕STEPs

เรียน ประธานเครือข่ายและผู้บริหารโรงเรียนในเครือข่าย คำอาฮวนดงเย็น, ไตรมิตรนวพัฒน์, เมืองน้ำทิพย์

 ภูผาเทิบพัฒนา และเมืองหนองสูง

 ตามที่สำนักงานคณะกรรมการการศึกษาขั้นพื้นฐาน ได้กำหนดให้สำนักงานเขตพื้นที่การศึกษาประถมศึกษามุกดาหาร ดำเนินโครงการการอบรมปฏิบัติการเพื่อเพิ่มขีดความสามารถและศักยภาพการบริหารจัดการคุณภาพและมาตรฐานการศึกษา : การใช้เครื่องมือการบริหารจัดการสมัยใหม่เพื่อส่งเสริมการประกันคุณภาพระดับห้องเรียน

โดยการใช้กระบวนการพัฒนาบทเรียนรู้ร่วมกันเพื่อพัฒนาการเรียนรู้เชิงรุกแบบทีมรวมพลังด้วย Co ๕STEPs (PLC Lesson Study) ให้แก่สถานศึกษาในสังกัด (กิจกรรมขับเคลื่อนเครือข่ายบูรณาการความร่วมมือเพื่อลดความเหลื่อมล้ำด้านคุณภาพการศึกษา) รวม 5 เครือข่าย จำนวน 79 โรงเรียน โดยได้จัดสรรงบประมาณมาให้ดำเนินการขับเคลื่อน นั้น

 ในการนี้ สำนักงานคณะกรรมการการศึกษาขั้นพื้นฐาน ได้แต่งตั้งคณะกรรมการที่ปรึกษาออกมานิเทศ
ติดตามผลการดำเนินงานระยะที่ ๒ ดังนั้น จึงขอให้ผู้บริหารโรงเรียนทุกโรงของเครือข่ายบูรณาการความร่วมมือ
ทั้ง ๕ เครือข่าย (คำอาฮวนดงเย็น, ไตรมิตรนวพัฒน์, เมืองน้ำทิพย์, ภูผาเทิบพัฒนา และเมืองหนองสูง) รวมจำนวน

๗๔ โรงเรียน และครูผู้สอน ครูวิชาการที่เป็นคณะกรรมการของเครือข่ายๆละ 3 คน เข้าร่วมประชุมนำเสนอผลงาน
การขับเคลื่อนการประกันคุณภาพระดับเครือข่ายและระดับห้องเรียน **ในวันที่ 1๓ กันยายน ๒๕๖๒ เวลา ๐๙.๐๐ น.**

ณ ห้องประชุมคุรุมุกดาหาร สำนักงานเขตพื้นที่การศึกษาประถมศึกษามุกดาหาร

 จึงเรียนมาเพื่อทราบและดำเนินการ

ขอแสดงความนับถือ

 

 (นายณรงค์ โล่ห์คำ)

 รองผู้อำนวยการสำนักงานเขตพื้นที่การศึกษาประถมศึกษา ปฏิบัติราชการแทน

 ผู้อำนวยการสำนักงานเขตพื้นที่การศึกษาประถมศึกษามุกดาหาร

กลุ่มนิเทศ ติดตาม และประเมินผลการจัดการศึกษา

โทร 0-4261-1532 นายคมกริช ไชยทองศรี โทร 0621034224